stanford-oval/wikipedia huggingface dataset:
יער האמזונאס
אובדן היער > שרפות 2019

ה-INPE, המרכז הלאומי הברזילאי לחקר החלל, פרסם כי היו לפחות 72,843 שרפות בין ה-1 בינואר ל-20 באוגוסט 2019, עלייה של 83% מהתקופה המקבילה אשתקד, והמספר הגבוה ביותר של שרפות מאז ש-INPE התחיל לאסוף נתונים ב-2013 על ידי ניטור לוויינים. תמונות של נאס"א הראו כי ניתן לראות את העשן מהחלל. ז'איר בולסונארו, נשיא ברזיל, אישר שימוש בצבא ברזיל לכיבוי השרפות לאחר לחץ בינלאומי.
מאז שנכנס לתפקידו, בולסונארו קיצץ את תקציב הסוכנות הממשלתית להגנה על הסביבה והקשיח את הקריטריונים להטלת קנסות על גופים מזהמים. בתחילת אוגוסט, בולסונארו אף פיטר את ראש ה-INPE, מרסיו אסטריני, בטענה שהציג נתונים שקריים על היקף כריתת היערות באמזונאס. פעולות אלו אִפשרו לחקלאים להצית שרפות, במטרה ליצור לעצמם שטח עבודה חקלאי, הרבה ממנו נועד לגידול בקר, מה שהוביל לקריאות להנמיך את צריכת הבשר ולא לייבא בשר מברזיל. ברזיל מייצרת כ-20% מאספקת בשר הבקר העולמי.
בתגובה, ארגון ה-ACA לשימור האמזונאס התחיל לאסוף תרומות במטרה לממן את האימון והציוד הדרוש לכיבוי שרפות.
ראו גם > גאוגרפיה ואקולוגיה

יער גשם טרופי
נהר האמזונאס
אמזוניה
הערות שוליים

↑  AFP, יוגב ישראלי, האמזונס מתקרב מהר מהצפוי ל"נקודת האל-חזור", באתר ynet, 8 במרץ 2022
↑  Chris A. Boulton, Timothy M. Lenton & Niklas Boers, Pronounced loss of Amazon rainforest resilience since the early 2000s, nature, ‏07 March 2022
↑  המדען שמוביל את הצלת האמזונס | זווית, באתר זווית, ‏2 במרץ 2023
1 2 3 4   רויטרס, אי-פי, שריפות ענק מתפשטות ביערות האמזונס, ועשן מכסה חלקים מברזיל, באתר הארץ, 22 באוגוסט 2019.
↑  שני אשכנזי, ‏עשן מכסה חצי מברזיל: משבר השרפות הענק באמזונס , באתר ‏מאקו‏, 22 באוגוסט 2019
↑  שני אשכנזי, ‏בעקבות הלחץ הבינלאומי: בולסונארו שולח כוחות צבא לאמזונס, באתר גלובס, 24 באוגוסט 2019.
↑  שני אשכנזי, ‏"קטסטרופה סביבתית איומה": יערות הגשם בברזיל, שאחראים ל-20% מייצור החמצן בעולם, עולים באש, באתר גלובס, 22 באוגוסט 2019
1 2  סוכנויות הידיעות, השריפות באמזונס: קריאות שלא לייבא בשר מברזיל, באתר ynet, 23 באוגוסט 2019.
↑  אתר האירגון
| --- | --- |
בקרת זהויות :  MusicBrainz: a2528650-9348-4438-840e-0b38b67ef820  NKC: ge356542 
צילום אוויר של יער האמזונאס
תפוצת יער האמזונאס
שורשי עצי מנגרובים ביער האמזונאס
התיישבות ילידית בלב יער האמזונאס במדינת אקרי, ברזיל
תמונה של שרפה ביער האמזונאס, 2019
יחסי פולין–קנדה

| יחסי פולין–קנדה |
| --- | --- |
פולין: קנדה


פולין: קנדה
שטח (בקילומטר רבוע)
312,685: 9,984,670
אוכלוסייה
38,404,520: 39,871,519
תמ"ג (במיליוני דולרים)
811,229: 2,140,086
תמ"ג לנפש (בדולרים)
21,123: 53,675
משטר
רפובליקה: מונרכיה חוקתית פדרלית

יחסי פולין–קנדה הם יחסי החוץ בין קנדה לפולין. שתי המדינות חברות מלאות בארגון לשיתוף פעולה ולפיתוח כלכלי, נאט"ו וארגון הסחר העולמי.
ביקורים רמי דרג

ביקורים רמי דרג מקנדה בפולין
ראש הממשלה ז'אן קרטיין (1999)
ראש הממשלה סטיבן הרפר (2014, 2015)
ראש הממשלה ג'סטין טרודו (2016)
ביקורים רשמיים מפולין בקנדה
ראש הממשלה תדיאוש מזובייצקי (1990)
הנשיא לך ואלנסה (1994)
ראש הממשלה דונלד טוסק (2012)
הנשיא אנדז'יי דודה (2016)
הגנה

בפברואר 1998 הייתה קנדה המדינה הראשונה בנאט"ו שאשררה את הצטרפות פולין לברית הצפון אטלנטית. קנדה הפכה למובילה בקרב מדינות נאט"ו בתחום אימוני שפה ושמירת שלום בפולין, כאשר מאות קצינים פולנים וסגל כללי בכיר קיבלו הכשרה בקנדה ובפולין.
התפתחות

הסוכנות הבינלאומית הקנדית לפיתוח (CIDA) התחייבה 75 מיליון דולר לפרויקטים של שיתוף פעולה טכני בפולין בשנות התשעים לתמיכה בשינוי המדינה. תוכניות אלה נפסקו בשנת 2004 עם הצטרפותה של פולין לאיחוד האירופי. התמיכה בקנדה התפתחה ושתי המדינות מממנות כעת ביחד פרויקטים של פיתוח במדינות שלישיות. הסיוע הרשמי לפיתוח של CIDA במרכז אירופה (ODACE) מפתח את יכולותיה של פולין כתורמת סיוע חוץ.
מרכזי לימוד קנדיים ותוכניות פורחות באוניברסיטאות בפולין. עד כה הוקמו שש מחקרים קנדיים ושמונה אוניברסיטאות בפולין מציעות קורסים רבים בנושא קנדה והיבטי החיים הקנדיים.
יחסי סחר

פולין היא השוק הגדול ביותר של קנדה במרכז ומזרח אירופה. בשנת 2018 הסתכם המסחר בין שתי המדינות ב-1.6 מיליארד דולר.  הייצוא העיקרי של קנדה לפולין כולל מכונות, עפרות מינרלים, מכשירים רפואיים או כירורגיים ודלק מינרלי. הייצוא של פולין לקנדה כולל מכונות, עורות פרווה, רהיטים, מכונות חשמל, מטוסים וחלקים. באוקטובר 2016 חתמו קנדה והאיחוד האירופי (הכולל את פולין) על הסכם סחר חופשי המכונה "הסכם הכלכלה והסחר המקיף".
השקעות

הכלכלה הדינמית של פולין והצטרפותה לאיחוד האירופי בשנת 2004 יצרו הזדמנויות למגזר הפרטי הקנדי. תחומי ההזדמנות העדיפים כוללים מגוון רחב של פרויקטים תשתיתיים בענפי התחבורה והנפט והגז, חלל, מוצרים סביבתיים, מדע וטכנולוגיה (טכנולוגיית מידע וטלקומוניקציה) ומוצרי ביטחון וביטחון. ההשקעה הקנדית בפולין עמדה על 264 מיליון דולר בשנת 2015.
נציגויות דיפלומטיות

קנדה מחזיקה פולין שגרירות בוורשה.
פולין מחזיקה בקנדה שגרירות באוטווה וקונסוליות כלליות בטורונטו ובוונקובר וקונסוליה במונטריאול.
שגרירות קנדה בוורשה
שגרירות פולין באוטווה
הקונסוליה הכללית של פולין בטורונטו
גביע סינקפילד

| --- | --- |

 ענף:  שחמט 
 תאריך ייסוד:  2013
 www.uschesschamps.com
 
גביע סינקפילד (באנגלית: Sinquefield Cup) הוא תחרות על בשחמט שנערכת כל שנה בעיר סנט לואיס, ארצות הברית.
התחרות הראשונה נערכה בשנת 2013. מאז שנת 2015 התחרות היא חלק של גראנד צ'ס טור.
התחרות נערכת באוגוסט/ספטמבר. לתחרות מוזמנים 10 שחמטאים שמתחרים ב-9 סיבובים.
במהלך תחרות 2022 מגנוס קרלסן עזב אותה תוך האשמת שחמטאי אחר במרמה.
תוצאות

| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה | קטגוריה | מקום ראשון | מקום שני | מקום שלישי | הערות |
| 2013 | 22 | מגנוס קרלסן | היקארו נקמורה | לבון ארוניאן |  |
| 2014 | 23 | פביאנו קרואנה | מגנוס קרלסן | וסלין טופלוב |  |
| 2015 | 22 | לבון ארוניאן | מגנוס קרלסן | וסלין טופלוב | השלב השני של גראנד צ'ס טור |
| 2016 | 22 | וסלי סו | לבון ארוניאן | היקארו נקמורה | השלב השלישי של גראנד צ'ס טור |
| 2017 | 22 | מקסים ושייה-לגראב | מגנוס קרלסן | וישוואנתן אנאנד | השלב השלישי של גראנד צ'ס טור |
| 2018 | 22 | מגנוס קרלסן  פביאנו קרואנה  לבון ארוניאן |  |  | השלב הרביעי של גראנד צ'ס טור |
| 2019 | 22 | דינג לירן | מגנוס קרלסן | וישוואנתן אנאנד | השלב החמישי של גראנד צ'ס טור |
| 2021 | 20 | מקסים ושייה-לגראב | פביאנו קרואנה | לנייר דומינגז | השלב החמישי של גראנד צ'ס טור |
| 2022 | 21 | עלי רזא פירוזג'א | יאן נפומניאשצ'י | וסלי סו | השלב החמישי של גראנד צ'ס טור |
| 2023 | 21 | פביאנו קרואנה | לניאר דומינגס | וסלי סו | השלב החמישי של גראנד צ'ס טור |
| 2024 | 21 | עלי רזא פירוזג'א | פביאנו קרואנה | מקסים ושייה-לגראב | השלב החמישי של גראנד צ'ס טור |
הערות שוליים

↑  Haley Hintze, Chess's Sinquefield Cup scandal: More tech-based cheating allegations in mind sports, Poker.org, ‏2022-09-14 (באנגלית אמריקאית)
פאסיפיק (אוניית מעפילים)

פאסיפיק הייתה אוניית מעפילים, שאורגנה במסגרת פרטית. בהכנתה היה מעורב ברטולד שטורפר, אוסטרי ממוצא יהודי, שפעל להצלתם של יהודי ארצו בשיתוף פעולה עם השלטונות הנאציים. שטורפר היה מעורב גם בהפלגתן של האוניות: "מילוס" ו"אטלנטיק".
תולדותיה

הפליגה ב-7 באוקטובר 1940 מנמל טולצ'אה שברומניה ועל סיפונה 986 מעפילים. על פי דו"ח שמסר שטורפר 470 מנוסעיה באו מהעיר ברלין והיו חברי התנועה הציונית ובכלל זה החלוץ, 432 נפש מפרסבורג ו-84 נפש מווינה. האוניות "מילוס" ו"אטלנטיק" הפליגו במקביל אליה.
עם צאתה לים הוברר כי מלאי המזון והשתייה באונייה חסר, וכן חסר פחם וציוד טכני להפלגה. שטורפר נעזר בברוך קונפינו עמו עמד בקשרים וזה סייע לו להשיג היתר לאונייה לעגון בנמל וארנה. נחתם הסכם בין קונפינו לשטורפר שבתמורה להעלאת 28 מעפילים נוספים בני יהדות בולגריה, תשלים הקהילה היהודית בווארנה את החוסרים בסכום כולל של 114,000 לבות (כ-11,000 דולרים אמריקניים). לקראת סיום העמסת הציוד, ניסתה המשטרה הבולגרית להעלות בכוח עוד כמה עשרות פליטים יהודים אשר גורשו מבתיהם במסגרת המסע לגירוש נתינים זרים ושהו בווארנה. מעפילי הפאסיפיק שכבר נתונים היו בתנאי צפיפות קשים התנגדו להעלאת הפליטים, והתפתח עימות עם כוחות המשטרה הבולגריים. השוטרים הבולגרים הפעילו כוח רב ואף איימו לפתוח באש, ומעפילי הפאסיפיק נסוגו. הפליטים הועלו בכוח רב לאונייה. בסך הכל עלו לאונייה עוד 75 מיהודי בולגריה ומספר המעפילים על הפאסיפיק גדל לכדי 1,061 נפשות. קונפינו הואשם על ידי הנהגת מעפילי ה"פאסיפיק" בהפרת ההסכם ובכך שפעולת המשטרה הבולגרית תואמה עמו. עוד טענו מנהלי ההפלגה כי לפאסיפיק סופקה סחורה בשווי של 62,430 לבות וכי מדובר במירמה מכוונת מצידו של קונפינו. קונפינו מצידו, הכחיש את המעשים וכן טען שלא ידע מראש על כוונות המשטרה.
בדרך לחופי ארץ ישראל, בלב ים, "פאסיפיק" נתפסה על ידי כוחות בריטיים. ב-1 בנובמבר היא עגנה בנמל חיפה כשעליה משמר של משטרת המנדט.
הבריטים העלו את מעפילי הפאסיפיק על אוניית הגירוש "פאטריה", מתוך כוונה לגרשם לאי מאוריציוס שבאוקיינוס ההודי. ב-24 בנובמבר, לאחר הגעת ה"אטלנטיק" לנמל חיפה, פוצצה ה"פאטריה" על ידי "ההגנה" במטרה לסכל את הגירוש. אולם הפיצוץ גרם לחור גדול בדופן הפאטריה והיא טבעה במהירות. מעל מאתיים מהמעפילים נהרגו בטביעה. ניצולי "פאטריה" הועברו למחנה המעצר בעתלית והורשו להישאר בארץ ישראל.
לקריאה נוספת

יהודה ואלך (עורך), אטלס כרטא לתולדות ה"הגנה", ירושלים: הוצאת כרטא, 1991, עמ' 72.
רות זריז, ברטולד שטורפר וחלקו בהצלת יהודים מגרמניה, בתוך: אניטה שפירא (עורכת), העפלה, מאסף לתולדות ההצלה, הבריחה, ההעפלה ושארית הפליטה, תל אביב: העמותה לחקר מערכות ההעפלה ע"ש שאול אביגור, אוניברסיטת תל אביב, הוצאת עם עובד, תש"ן-1990, עמ' 142-124.
דליה עופר, המסע למאוריציוס ופרשת האוניות "מילוס", "פסיפיק" ו"אטלנטיק" בראי הספרות והמחקר ההיסטורי, בתוך: רעיה כהן ויוסי מאלי (עורכים), ספרות והיסטוריה, ירושלים: מרכז זלמן שזר, תשנ"ט-1999, עמ' 207–227.
הערות שוליים

↑  שלמה שאלתיאל, מארץ הולדת למולדת, עלייה והעפלה מבולגריה ודרכה בשנים 1939 - 1949, תל אביב: הוצאת עם עובד, 2004, עמ' 276.
↑  ראו: רות זריז, ברטולד שטורפר וחלקו בהצלת יהודים מגרמניה, בתוך: אניטה שפירא (עורכת), העפלה, עמ' 130.
↑  שלמה שאלתיאל, מארץ הולדת למולדת, עמ' 81-83.
↑  אריה אבנרי, מ"ולוס" עד "טאורס" 1934-1944, יד טבנקין, המכון לחקר כוח המגן, 1985, עמ' 282
Love Street

"Love Street" הוא שיר של להקת הרוק האמריקאית הדלתות. השיר הוא השני באלבום Waiting for the Sun משנת 1968, מילותיו נכתבו על ידי הסולן ג'ים מוריסון וכמו שירים אחרים, הוא הוקדש לחברתו פמלה קורסון.
השיר כולל סטייה מהסגנון הפסיכדלי הרגיל של הדלתות, בהיותו בלדה קונבנציונלית עם בעיקר כלי נגינה אקוסטיים. בשילוב אלמנטים ממוזיקה קלאסית, הוא מתואר על ידי המבקרים כבעל אסתטיקת בארוק פופ. מבחינה לירית, "Love Street" נחשב בדרך כלל לשיר אהבה פשוט לבת זוגו של מוריסון, פמלה קורסון.
"Love Street" כמעט ולא נוגן בהופעות חיות של הלהקה; עם זאת, ניתן למצוא הופעה אחת בקונצרט בסטוקהולם, שוודיה במהלך סיבוב ההופעות האירופי שלהם בשנת 1968.
רקע

השיר היה במקור שיר שנכתב על ידי ג'ים מוריסון על הרחוב באזור לורל קניון בלוס אנג'לס, קליפורניה, שם התגורר עם חברתו פמלה קורסון וצפה בהיפים חולפים על פניו.
השיר ידוע בקריינות המדוברת של מוריסון, המתרחשת באמצע השיר:
I see you live on Love Street
There's this store where the creatures meet
I wonder what they do in there?
Summer Sunday and a year
I guess I like it fine, so far
הפסוק מסתיים בנימה דו-משמעית (עם השורה "I guess I like it fine so far"). מוריסון מתייחס לחנות קאנטרי קניון שמעבר לרחוב מביתו. מוריסון גם כתב את רוב האלבום Waiting for the Sun ואת רוב האלבום The Soft Parade בביתו. הבית ניזוק חלקית במהלך גל הצתות ב-30 בדצמבר 2011; המרפסת נהרסה.
הערות שוליים

↑  Zaleski, Annie (2021-06-24). "The Doors' greatest songs – ranked!". The Guardian (באנגלית בריטית). ISSN 0261-3077. נבדק ב-2024-11-26.
↑  Love Street - The Doors | AllMusic (באנגלית), נבדק ב-2024-11-26
1 2 3 4  Weidman, Rich, The Doors FAQ, 2011, עמ' 197–198, ISBN 978-1617131141
↑  Davis, Stephen, Jim Morrison: Life, Death, Legend, 2005, ISBN 978-1101218273
↑  Sounes, Howard, 27: A History of the 27 Club Through the Lives of Brian Jones, Jimi Hendrix, Janis Joplin, Jim Morrison, Kurt Cobain, and Amy Winehouse, 2013, עמ' 124, ISBN 978-0306821684
↑  Narendra Kusnur, On his 50th Death Anniversary: The Underrated Gems of Jim Morrison, Rolling Stone India, ‏2021-07-03 (באנגלית אמריקאית)
↑  "Jim Morrison's 'Love Street' House Catches Fire in Hollywood Arson Spree: Balcony That Inspired the Song Burns", LA Weekly
| הדלתות |
| --- | --- | --- |
ג'ים מוריסון • ריי מנזרק • רובי קריגר • ג'ון דנסמור
| אלבומי אולפן | The Doors‏ (1967) • Strange Days‏ (1967) • Waiting For The Sun‏ (1968) • The Soft Parade‏ (1969) • Morrison Hotel‏ (1970) • L.A. Woman‏ (1971) • Other Voices‏ (1971) • Full Circle‏ (1972) • An American Prayer‏ (1978) |  |
| אלבומי הופעה | Absolutely Live‏ (1970) • Alive, She Cried‏ (1983) • Live at the Hollywood Bowl‏ (1987) • In Concert‏ (1991) |  |
| אלבומי אוסף | 13‏ (1970) • Weird Scenes Inside the Gold Mine‏ (1972) • The Best of the Doors‏ (1973) • Greatest Hits‏ (1980) • The Doors Classics‏ (1985) • The Best of The Doors‏ (1985) • Essential Rarities‏ (1999) • The Best of The Doors‏ (2000) • The Very Best of The Doors‏ (2001) • Legacy: The Absolute Best‏ (2003) • The Very Best of The Doors‏ (2007) • The Future Starts Here: The Essential Doors Hits‏ (2008) • The Platinum Collection‏ (2008) • The Singles‏ (2017) |  |
| אלבומי פסקול | The Doors‏ (1991) • When You're Strange: Music from the Motion Picture‏ (2010) |  |
| סינגלים | "Break on Through (To The Other Side)" / "End of the Night"‏ • "Light My Fire" / "The Crystal Ship"‏ • "People Are Strange"‏ • "Love Me Two Times" / "Moonlight Drive"‏ • "The Unknown Soldier" / "Waiting For The Sun"‏ • "Hello, I Love You" / "Love Street"‏ • "Touch Me"‏ • "Wishful Sinful"‏ • "Tell All the People"‏ • "Runnin' Blue"‏ • "You Make Me Real" / "Roadhouse Blues"‏ • "Love Her Madly" / "Riders on the Storm"‏ • "The Mosquito" / "Treetrunk"‏ • "Gloria" / "Moonlight Drive"‏ |  |
| ערכים נוספים | ערכים נוספים |  |
|  | הדלתות • פמלה קורסון • פול רוטשילד |  |
דיסקוגרפיה של הדלתות • שירי הדלתות
ז'ידרונאס אילגאוסקאס

| --- | --- |

אילגאוסקאס במדי קליבלנד קאבלירס
 לידה:  5 ביוני 1975 (בן 49) קובנה שבליטא
 עמדה:  סנטר
 גובה:  2.21 מטרים
 מספר:  11
 דראפט:  בחירה מספר 20, 1996 קליבלנד קאבלירס
 קבוצות כשחקן
 1994–1996 1996–2010 2010–2011:  אטלטאס קובנה קליבלנד קאבלירס מיאמי היט
 הישגים כשחקן
 2 בחירות למשחק האולסטאר (2003, 2005) חמישיית הרוקיז של העונה (1998)
ז'ידרונאס אילגאוסקאס (בליטאית: Žydrūnas Ilgauskas ‏האזנהקובץ:Zydrunas Ilgauskas.ogg‏Ⓘ‏; נולד ב-5 ביוני 1975) הוא כדורסלן עבר אמריקאי יליד ליטא שיחק בעמדת הסנטר בקליבלנד קאבלירס ובמיאמי היט מליגת ה-NBA. גובהו 2.21 מטרים. לאילגאוסקאס שתי בחירות למשחק האולסטאר של ה-NBA, ב-2003 וב-2005. בנוסף הוא נבחר לחמישיית הרוקיז של העונה בעונת 1997/1998. בשנת 2011, לאחר פרישתו של יאו מינג, הפך אילגאוסקאס לשחקן הפעיל הגבוה ביותר ב-NBA.
קריירה > נבחרת לאומית

אילגאוסקאס הופיע לראשונה בנבחרת ליטא בקמפיין מוקדמות אליפות אירופה בכדורסל 1995. ממוצעיו הגיעו ל-7.7 נקודות עם 7 ריבאונדים בממוצע למשחק. אילגאוסקאס רצה לשחק באולימפיאדת בייג'ינג (2008), אבל הקאבס לא אישרו לו להשתתף בתחרות מחשש שייפצע.
סטטיסטיקה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1997/1998 | קליבלנד | 82 | 81 | 29.0 | 518. | 250. | 762. | 8.8 | 9. | 6. | 1.6 | 13.9 |
| 1998/1999 | קליבלנד | 5 | 5 | 34.2 | 509. | 000. | 600. | 8.8 | 8. | 8. | 1.4 | 15.2 |
| 2000/2001 | קליבלנד | 24 | 24 | 25.7 | 487. | 000. | 679. | 6.7 | 8. | 6. | 1.5 | 11.7 |
| 2001/2002 | קליבלנד | 62 | 23 | 21.4 | 425. | 000. | 754. | 5.4 | 1.1 | 3. | 1.4 | 11.1 |
| 2002/2003 | קליבלנד | 81 | 81 | 30.0 | 441. | 000. | 781. | 7.5 | 1.6 | 7. | 1.9 | 17.2 |
| 2003/2004 | קליבלנד | 81 | 81 | 31.3 | 483. | 286. | 746. | 8.1 | 1.3 | 5. | 2.5 | 15.3 |
| 2004/2005 | קליבלנד | 78 | 78 | 33.5 | 468. | 286. | 799. | 8.6 | 1.3 | 7. | 2.1 | 16.9 |
| 2005/2006 | קליבלנד | 78 | 78 | 29.3 | 506. | 000. | 834. | 7.6 | 1.2 | 5. | 1.7 | 15.6 |
| 2006/2007 | קליבלנד | 78 | 78 | 27.3 | 485. | 000. | 807. | 7.7 | 1.6 | 6. | 1.3 | 11.9 |
| 2007/2008 | קליבלנד | 73 | 73 | 30.4 | 474. | 000. | 802 . | 9.3 | 1.4 | 5. | 1.6 | 14.1 |

| 2008/2009 | קליבלנד | 65 | 65 | 27.2 | 472. | 385. | 799. | 7.5 | 1.0 | 4. | 1.3 | 12.9 |
| 2009/2010 | קליבלנד | 64 | 6 | 20.9 | 443. | 478. | 743. | 5.4 | 8. | 2. | 8. | 7.4 |
| 2010/2011 | מיאמי | 72 | 51 | 15.9 | .508 | .000 | .783 | 4.0 | .4 | .3 | .8 | 5.0 |
| קריירה | קריירה | 843 | 724 | 27.2 | .476 | .310 | .780 | 7.3 | 1.1 | .5 | 1.6 | 13.0 |
| אולסטאר | אולסטאר | 2 | 0 | 10.5 | .556 | .000 | 1.000 | 3.5 | .5 | .0 | 1.0 | 6.0 |
סטטיסטיקה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1997/1998 | קליבלנד | 4 | 4 | 36.8 | 571. | 000. | 520. | 7.5 | 5. | 5. | 1.2 | 17.3 |
| 2005/2006 | קליבלנד | 13 | 13 | 27.2 | 454. | 000. | 750. | 6.3 | 8. | 4. | 2.1 | 10.4 |
| 2006/2007 | קליבלנד | 20 | 20 | 32.5 | 492. | 000. | 838. | 9.7 | 9. | 4. | 8. | 12.6 |
| 2007/2008 | קליבלנד | 13 | 13 | 30.2 | 479. | 000. | 818. | 7.5 | 1.6 | 4. | 1.1 | 13.1 |
| 2008/2009 | קליבלנד | 14 | 14 | 29.1 | 449. | 154. | 636. | 7.8 | 1.2 | 4. | 9. | 10.5 |
| 2009/2010 | קליבלנד | 7 | 0 | 9.9 | 385. | 000. | 667. | 1.6 | 4. | 0. | 1.0 | 1.7 |
| 2010/2011 | מיאמי | 9 | 8 | 11.6 | 467. | 000. | 667. | 3.6 | 3. | 0. | 3. | 3.6 |
| קריירה | קריירה | 80 | 72 | 26.5 | 477. | 154. | 744. | 6.9 | 9. | 3. | 1.1 | 10.2 |


↑  בשל שביתת שחקנים ב-NBA התקיימו בעונת 1998/1999 50 משחקים בלבד
הערות שוליים

↑  Former Cleveland Cavalier Ilgauskas to retire | cleveland.com
| --- | --- |
בקרת זהויות :  VIAF: 5594154260788124480006   WorldCat (עם VIAF): 5594154260788124480006 
אילגאוסקאס במשחק של הקאבלירס נגד וושינגטון ויזארדס ב-2007
הבחירות לסנאט של ארצות הברית בדלאוור (1984)

הבחירות לסנאט של ארצות הברית בדלאוור 1984 (באנגלית: 1984 United States Senate election in Delaware) התקיימו ב-6 בנובמבר 1984. הסנאטור הדמוקרטי המכהן ג'ו ביידן זכה בבחירה מחדש לקדנציה שלישית, והביס את המתמודד הרפובליקני ג'ון מ. באריס.
הבחירות הכלליות > מועמדים

ג'ו ביידן (D), סנאטור מכהן מטעם דלאוור התמודד על כהונה שלישית כסנאטור
ג'ון מ. באריס (R), איש עסקים ומנהיג המיעוט ואחר כך מנהיג הרוב של בית הנבחרים של דלאוור
הבחירות הכלליות > תוצאות

| מפלגה | מועמד | קולות | % | ±% |
| --- | --- | --- | --- | --- |
| המפלגה הדמוקרטית | ג'ו ביידן | 147,831 | 60.11% | +2.15% |
| המפלגה הרפובליקנית | ג'ון מ. באריס | 98,101 | 39.89% | −1.13% |
| רוב | רוב | 49,730 | 20.22% | +3.28% |
| אחוז הצבעה | אחוז הצבעה | 245,932 |  |  |
| ניצחון דמוקרטי | ניצחון דמוקרטי |  |  |  |
הערות שוליים

↑  Tabeling, Katie (3 בנובמבר 2021). "John Burris awarded Delaware chamber's Gilman Bowl". Delaware Business Times. נבדק ב-11 בפברואר 2023. {{cite news}}:  (עזרה)
מקדש זאוס באולימפיה

| --- | --- |

 מידע כללי
 סוג:  מקדש יווני, אתר ארכאולוגי, מקדש 
 כתובת:  אולימפיה 
 מיקום:  אולימפיה העתיקה 
 מדינה:  יוון 
 הקמה ובנייה
 תקופת הבנייה:  ? – המאה ה־4 לפני הספירה
 תאריך פתיחה רשמי:  המאה ה־4 לפנה״ס 
 אדריכל:  ליבון 
 סגנון אדריכלי:  אדריכלות יוון העתיקה 
 קואורדינטות:  37°38′16″N 21°37′48″E﻿ / ﻿37.63786111°N 21.63°E﻿ / 37.63786111; 21.63
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמקדש זאוס באולימפיה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמקדש זאוס באולימפיה
 
איור מ-1908 המציג את המקדש באולימפיה כפי שייתכן שנראה במאה ה-5 לפנה"ס
מקדש זאוס באולימפיה הוא מקדש אשר הוקם בפוליס היוונית אולימפיה והוקדש לאל זאוס. המבנה נבנה בין השנים 470 ל-456 לפנה"ס.
המקדש, אשר תוכנן בסגנון הסדר הדורי, על ידי אדריכל בשם ליבון מאליס, היה חלק ממתחם מקודש של מזבחות ומבני מקדשים באולימפיה. המקדש נבנה מאבן גיר מצופה בסטוקו (יציקת גבס) והיה בעל גג מצופה באריחי שיש. ברוחבו (27.68 מטר) של המקדש נקבעו שישה עמודים דורים, (בגובה של 5.23 מטר) ואילו באורכו (64.12 מטר) נקבעו 13 עמודים. אל המבנה נכנסו דרך רמפה אשר הייתה קבועה בצד המזרחי של המקדש. סביב המקדש נבנו שלוש מדרגות אשר הקיפו אתו, בהתאם לסגנון הבניה היווני.
המקדש היה מפורסם כיוון שבו עמד פסל זאוס באולימפיה בתכנונו של פידיאס, אשר נחשב לאחד משבעת פלאי עולם. מחוץ למקדש תוכנן מערך עיטורים מורכב בגמלונים ובמטופות של המקדש. על פי פאוסַניאס, תכנון הגמלונים נעשה בידי אלקאמנס (אנ') ופאוניוס (אנ'), פסלים ממחצית השנייה של המאה החמישית לפנה"ס, אולם עדות זו אינה עולה בקנה אחד עם ניתוח סגנונן של הדמויות. תכנון העיטורים נעשה כנראה לכל המבנה יחדיו, אולם ביצועם נעשה על ידי כמה אמנים שונים וניכרים הבדלים סגנונים משמעותיים.
עיטורי המקדש, בייחוד המאוחרים שבהם, מציגים את ההתקדמות מן הפיסול הארכאי אל הפיסול הקלאסי. ניתן לראות את ההתפתחות בשני מישורים. ראשית, התפתחות יכולת התיאור האנטומי של גוף האדם. הדבר בולט בהשוואה גם בין שני שלבי היצירה. התפתחות זו בולטת בייחוד בתיאור גופות הגברים, כיוון שבתאור דמויות הנשים עדיין לא הגיעו האמנים לכדי תיאור חופשי, אפילו בפסלי הגמלון המערבי המאוחר. התקדמות נוספת בתיאור הגוף היא העובדה כי נעדר מן הדמויות "החיוך הארכאי" המאפיין את הפיסול מן התקופה הארכאית. שנית, ניכרת התפתחות בבניית מערך הפיסול לקראת תכנון מערך פיסולי דינאמי יותר ובעל עומק פיסולי רחב יותר. הדמויות מותאמות לצורתו המשולשת של הגמלון בתנוחות טבעיות.
המטופות באולימפיה

התבליטים המעטרים את המטופות בצידו המזרחי והמערבי של המקדש הציגו את 12 מעללי הגבורה של הרקולס, הגיבור היווני מן המיתולוגיה היוונית, אך רק חלק מהם נותרו שלמים. הבחירה בתיאור מעשיו קשורה למיתוס שלפיו היה זה הרקולס אשר ייסד את המשחקים האולימפיים ביוון העתיקה. בצידו המערבי של המקדש מתוארות שש המשימות הראשונות של הרקולס בהן הריגת ההידרה, המאבק בשור מכרתים, תפיסת הצבייה מקריניאה, הרקלס ליד האריה מנמאה, הצגת הציפורים מסמטיפלוס לאלה אתנה, וניצחון על ההיפוליטה, מלכת האמזונות. בצידו המזרחי של המקדש מתוארים הקרב עם גריון, משיכת קרברוס, פריצת דלתות אורוות אוגיאס, הגשת חזיר הבר והשליטה בסוסי דיומדס.
אופי התיאור שונה מעט מצד לצד, כתוצאה מפער השנים ומגע ידם של אמנים שונים. המטופות שבצד המזרחי הן קדומות יותר לפי סגנונן וניכרים הבדלים בתכנון הקומפוזיציה של כל מטופה ומטופה. בכמה מן התבליטים השתמש האמן היווני בקומפוזיציה מאוזנת של קווים מקבילים, כמו בתבליט הרקולס הנושא את השמים, ואילו באחרות השתמש בקומפוזיציה דינאמית בעלת מערך משולש, כמו בתיאור הציפורים מסמטיפלוס. בכל צד "הוקדשו מתוך שישה הנושאים שלושה לתיאור המשבר בעת המאבק, ושלושה לרגע שלאחר הניצחון"..
אופי תיאור הדמויות משקף את אמנות התקופה הקלאסית בתחילתה. מבחינה אנטומית הדמויות מושלמות ומפוסלות ללא סממני הפיסול הארכאי. הדמויות אינן סכמאטיות ומציגות מידה של חופשיות בתיאור פעולותיו הפיזיות של הרקולס, בתיאור קפלי הבד בדמויות הנשיות. חופשיות זו בתיאור הגוף בולטת בעיקר במטופות בהן נוצר מערך צולב (כיאוסטי) בקומפוזיציה, כמו למשל בהצטלבות דמותו של הרקולס עם דמות השור מכרתים.
פסלי הגמלונים

כמו המטופות, גם הגמלונים במקדש זאוס הציגו נושאים הקשורים אל מורשת הפוליס אולימפיה. בגמלון המערבי, המאוחר יותר בהקמתו, נבחר להצגה הנושא של מלחמת הלאפיתים והקנטאורים ואילו בגמלון המזרחי הוצג סיפור תחרות המרכבות בין אוינומאוס, מלך פיזה באליס לבין יריבו פלופס, אשר התקיים בין אולימפיה לאיסתמוס. בשני הגמלונים מופיעות 21 דמויות המסודרות בקומפוזיציה סימאטרית מסביב לדמות גבוהה במרכז הקומפוזיציה. למרות שפסלי הגמלונים הם חופשיים ולא עשויים כתבליט, צידם האחורי של הפסלים נותר לא גמור.
בגמלון המזרחי מופיע במרכז דמותו של אפולו העומד להכריע בתחרות. משני עבריו מוצגים פלופס ואוינומאוס, כאשר האחרון מופיע כשראשו מופנה למעלה כסימן להיבריס (גאווה). גם דמויות אחרות בגמלון מרמזות על הפסדו הקרב של המלך אוינומאוס, הפסד אשר יגרור את הפסד מלכותו ואף את חייו ליריבו.
מלחמת הקנטאורים והלפיתים, המוצגת בגמלון המערבי, סימלה עבור היוונים את מאבקם של השבטים היווניים בפרסים. לפי המסופר במיתולוגיה היוונית, הוגש בחתונתו של פיריתואוס, מלך הלפיתים יין לא מהול במים. הקנטאורים, אשר שתו מן היין, השתכרו והתנפלו על כלתו של פיריתאוס. בקרב שהתחולל בחתונה ניצחו פיריתואוס וחברו תזאוס את הקנטאורים. גופותהם המתפתלים של הקנטאורים מהווים את מוקד העניין של הקומפוזיציה היוצרת "רווחים בלתי-שווים בין הדמויות המחזקות את הרושם של מערכה קרבית מבולבלת. התיאור כולו מתפתח בצורה גולית, תוך עליות וירידות בקצת רחב". פסלי הגמלון המערבי מציגים התפתחות סגנונית הנובעת מן הרצון ההולך וגובר לתיאור נראטיבי באמנות היוונית. רצון זה מתבטא ביצירת קומפוזיציה דינאמית יותר המציגה בפני הצופה "דרמה" עימה הוא יכול להזדהות. ניכר גם ניסיון רחב יותר ליצירתו של עומק במערך על ידי גופות הקנטאורים הבוקעים מתוך המרחב בהקצרה.
גלריית תמונות

חורבות המקדש
חורבות המקדש
הריסות המקדש באולימפיה
שיחזור פסל זאוס, מוזיאון "הרמיטאז'".
פסל אפולו, הגמלון המערבי
במרכז - הרקולס מחזיק את השמים, לצידו אתנה העוזרת לו במשאו ואטלס המגיש לו פירות.
שבר ממטופת האריה מנמאה, הצד המערבי, מוזיאון הלובר.